Vi har boet en uge i Fabiolas lejlighed, og vi har følt os vældig godt tilpas. Lejligheden er meget smukt og charmerende indrettet med mange fine detaljer. Den er praktisk, velholdt og ren og fin til et par.
Der er direkte udgang til en stor og behagelig terrasse med gode siddemøbler. Terrassen har fin sol hele dagen, og der er et solsejl, man kan trække for.
Lejligheden ligger meget centralt. Man er i det historiske centrum i løbet af to minutter, og til stranden er der ca. 20 minutter til fods.
Selv om Fabiola kun taler spansk, kunne vi fint kommunikere, da hun er meget imødekommende og venlig.
Vi kan virkelig anbefale dette sted.